stanford-oval/wikipedia huggingface dataset:
Kallion IV hallitus

| Kallion IV hallitus |
| --- | --- |
  Suomen tasavallan 21. valtioneuvosto
 Kallion IV hallitus avajais­istunnossaan: vasemmalta kiertäen Viljami Kalliokoski, Toivo Janhonen, Arvi Oksala, Pekka Heikkinen, Antti Kukkonen, Juho Niukkanen, Kyösti Kallio, Rudolf Holsti, Jalo Lahdensuo, Vihtori Vesterinen, Yrjö Puhakka, Kalle Kauppi, Urho Kekkonen; taustalla oikeus­kansleri Oiva Huttunen.
Toimikausi alkoi:  7. lokakuuta 1936
Toimikausi päättyi:  12. maaliskuuta 1937
Jäsenet
Hallituksen johtaja:  Kyösti Kallio
Ministerien lukumäärä:  15
Hallituspuolueet:   Maalaisliitto  Kansallinen Edistyspuolue 
Historia
Edellinen:  Kivimäen hallitus
Seuraava:  Cajanderin III hallitus
Kallion IV hallitus oli Suomen tasavallan 21. hallitus, joka toimi 157 päivän ajan 7. lokakuuta 1936 – 12. maaliskuuta 1937. Se oli porvarillinen vähemmistöhallitus, jonka muodostivat aluksi Maalaisliitto ja kaksi Edistyspuolueen ministeriä. Hallituksessa oli mukana myös kaksi kokoomuslaista ammattiministeriä, Arvi Oksala ja Yrjö Puhakka. Tuleva presidentti Urho Kekkonen toimi ensimmäistä kertaa ministerinä tässä hallituksessa.
Kivimäen hallituksen saatua eduskunnalta epäluottamuslauseen alettiin kaavailla sen seuraajaksi Maalaisliiton ja SDP:n muodostamaa punamultahallitusta Ruotsin esikuvan mukaan. Presidentti P. E. Svinhufvud kieltäytyi kuitenkin edelleen johdonmukaisesti hyväksymästä ”jumalattomia marxilaisia” hallitukseen. Hallitusratkaisun vuoksi sosialidemokraatit tunsivat joutuneensa syrjityiksi ja kohdelluiksi toisen luokan kansalaisina, ja niinpä he asettivat päätavoitteekseen Svinhufvudin uudelleenvalinnan estämisen tulevassa presidentinvaalissa.
Ulkoministeriksi tuli paluun politiikkaan tehnyt Edistyspuolueen Rudolf Holsti, jonka valinta ei ollut sen enempää Svinhufvudin kuin marsalkka Mannerheiminkaan mieleen. Svinhufvud piti Holstia liian saksalaisvastaisena, kun taas Mannerheim ei hyväksynyt hänen Kansainliittoon ja länsimaihin tukeutuvaa linjaansa. Holsti pyrki parantamaan Suomen suhteita Neuvostoliittoon ja niinpä hän teki virallisen vierailun Moskovaan helmikuussa 1937. Vierailun anti jäi kuitenkin laihaksi ja lisäksi kotimaan poliittinen äärioikeisto paheksui matkaa voimakkaasti. Kallion hallitus käsitettiin jo heti alussa yleisesti toimitusministeristöksi, jonka valtakausi päättyisi presidentinvaaliin.
Kokoonpano

| Ministeri | Tehtävissä | Puolue |
| --- | --- | --- |
| Pääministeri Kyösti Kallio |  7.10.1936–15.2.1937 |  Maalaisliitto |
| Vt. pääministeri Rudolf Holsti |  17.2.1937–12.3.1937 |  Edistyspuolue |
| Ulkoasiainministeri Rudolf Holsti |  7.10.1936–12.3.1937 |  Edistyspuolue |
| Oikeusministeri Urho Kekkonen |  7.10.1936–12.3.1937 |  Maalaisliitto |
| Sisäasiainministeri Yrjö Puhakka |  7.10.1936–12.3.1937 |  amm. |
| Apulaissisäasiainministeri Urho Kekkonen |  9.10.1936–12.3.1937 |  Maalaisliitto |
| Puolustusministeri Arvi Oksala |  7.10.1936–12.3.1937 |  amm. |
| Valtiovarainministeri Juho Niukkanen |  7.10.1936–12.3.1937 |  Maalaisliitto |
| Opetusministeri Antti Kukkonen |  7.10.1936–12.3.1937 |  Maalaisliitto |
| Maatalousministeri Pekka Heikkinen |  7.10.1936–12.3.1937 |  Maalaisliitto |
| Apulaismaatalousministeri Viljami Kalliokoski |  7.10.1936–12.3.1937 |  Maalaisliitto |
| Kulkulaitosten ja yleisten töiden ministeri Jalo Lahdensuo |  7.10.1936–12.3.1937 |  Maalaisliitto |
| Kulkulaitosten ja yleisten töiden apulaisministeri  Vihtori Vesterinen |  7.10.1936–12.3.1937 |  Maalaisliitto |
| Kauppa- ja teollisuusministeri Kalle Kauppi |  7.10.1936–12.3.1937 |  Edistyspuolue |
| Sosiaaliministeri Toivo Janhonen |  7.10.1936–12.3.1937 |  Maalaisliitto |
The Elder Scrolls IV: Oblivion

| The Elder Scrolls IV: Oblivion |
| --- | --- |

Kehittäjä:  Bethesda Game Studios 4J Studios (PlayStation 3)
Julkaisija:  2K Games Bethesda Softworks (PlayStation 3)
Jakelija:  Steam, Humble Store, PlayStation Now ja GOG.com
Tuottaja:  Todd Howard
Suunnittelija:  Todd Howard Ken Rolston
Taiteilija:  Matthew Carofano
Säveltäjä:  Jeremy Soule
Ohjelmoija:  Guy Carver, Craig Walton
Pelisarja:  The Elder Scrolls
Pelimoottori:  Gamebryo Havok SpeedTree
Julkaistu:  Windows, Xbox 360 NA 20. maaliskuuta 2006AUS 23. maaliskuuta 2006EU 24. maaliskuuta 2006JP 26. heinäkuuta 2007 PlayStation 3 NA 20. maaliskuuta 2007AUS 26. huhtikuuta 2007EU 27. huhtikuuta 2007JP 26. syyskuuta 2007
Lajityyppi:  roolipeli
Pelimuoto:  yksinpeli
Ikäluokitus:  BBFC: 15 ESRB: M  Virheellinen ESRB-arvo  VET: 16 OFLC: M  OFLC: R13 PEGI: 16 USK: 12
Alusta:  Microsoft Windows, PlayStation 3, Xbox 360
Jakelumuoto:  Blu-ray, DVD, UMD, DVD-R DL, digitaalinen lataus
  Vaatimukset  512 MB RAM  2.0 GHz prosessori  128 MB näytönohjain   
Lisää peliartikkeleitaVideopelien teemasivulla
Infobox OK     : 
The Elder Scrolls IV: Oblivion (yleisesti Oblivion) on yhdysvaltalaisen Bethesda Softworksin kehittämä tietokoneroolipeli, jonka se julkaisi Microsoft Windowsille ja Xbox 360:lle vuonna 2006. Peli on The Elder Scrolls -sarjan neljäs osa. Oblivion julkaistiin vuonna 2007 myös PlayStation 3:lle.
Oblivionin kehitystyö aloitettiin heti edeltäjänsä, Morrowindin julkaisun jälkeen vuonna 2002. Saavuttaakseen mahdollisimman eloisan ja uskottavan peliympäristön, Bethesda hyödynsi Havok-fysiikkamoottorin suomia etuja ja lisäsi mukaan muun muassa HDR-renderöintiä. Peli esitteli myös uuden Radiant-tekoälyjärjestelmän, joka selkeästi monipuolisti ei-pelattavien hahmojen käyttäytymistä. Sarjan edellisen osan tavoin Jeremy Soule sävelsi musiikin.
Perusversion lisäksi alustoille on julkaistu keräilijäversio, joka sisältää 112-sivuisen oppaan valtakunnasta, bonus-DVD:n (sisältää konseptitaidetta, renderöintejä ja noin 45-minuuttisen dokumentin pelin tekemisestä) ja kolikon, joka esittää pelissä käytettävää kuvitteellista valuuttaa, septimiä. Heinäkuussa 2007 julkaistiin myös Game of the Year Edition (GOTY), joka sisältää pelin lisäosat, Shivering Islesin ja Knights of the Ninen.
Pelaaminen

Kuten pelisarjan aiemmissakin osissa, pelaaja aloittaa pelin nimettömänä vankina vailla historiaa. Pelaaja valitsee roolihahmollensa nimen, sukupuolen, tähtimerkin ja hahmoluokan, sekä rodun kymmenen eri vaihtoehdon joukosta. Käyttäessään valitsemiansa taitoja pelaajahahmo kehittyy.
Suorittaessaan päätehtäväänsä pelaaja voi ottaa vastuullensa myös lukuisia sivutehtäviä, sekä liittyä yhteen (tai kaikkiin) viidestä killasta, joista jokaisella on omat pitkät tehtäväketjunsa. Killat ovat Fighters Guild, Mages Guild, Arena, Dark Brotherhood ja Thieves Guild.
Oblivion sisältää paljon parannuksia pelisarjan aiempiin osiin nähden. Esimerkiksi sen taistelusysteemi on huomattavasti Morrowindia monipuolisempi: pelaaja kykenee suorittamaan erilaisia erikoishyökkäyksiä, kontrolloimaan hyökkäysten torjumista ja loihtimaan aseen käteensä. Myös matkustusta on helpotettu, sillä pelaaja kykenee ostamaan tai varastamaan ratsuhevosia, ja voi halutessaan siirtyä välittömästi paikasta toiseen klikkaamalla aiemmin tutkittua aluetta kartalta. Myös nuolet lentävät ”realistisesti”, ja osuvat pelaajan omien taitojen mukaan, toisin kuin Morrowindissä, jossa osumistodennäköisyys kasvoi hahmon jousiammuntataidon mukana.
Pelaaminen > Hahmorodut

Altmer tai Suurhaltiat (High Elves). Parhaimpia hahmoja taikojen tekemiseen ja luomiseen. Korkeahaltiat ovat kuitenkin itse heikkoja suoriin iskuihin ja salamoihin tai tulipalloihin. Viisas rotu, joka pitää itseään muita rotuja parempina.
Argonialaiset, liskoihmiset, ovat siirtolaisia. Heitä on pidetty orjina, mutta asiat ovat alkaneet muuttua parempaan suuntaan. He ovat keskivertoisia roistoja, mutta myös magian käyttö luonnistuu heiltä.
Bosmer tai Metsähaltiat (Wood Elves). Metsähaltioita, joilla on taipumusta jousiammuntaan ja eläinten kesyttämiseen. He ovat jo luonnostaan nopeita ja vikkeliä, joten metsähaltiasta saa hyvän rosvon, alkemistin tai jousiampujan.
Bretonit. Haltijamaisia vaaleita ihmisiä, jotka ovat kotoisin High Rockista. Bretonit ovat hyviä mystiikan, parantamisen ja luomisen magiassa.
Dunmer tai Pimentohaltiat (Dark Elves). Harmaaihoisia haltioita, joiden kotipaikka on Morrowind. Sopii maagiksi, taistelijaksi tai rosvoksi. Pimentohaltiat ovat erityisesti erikoistuneet Destruction-taikoihin.
Imperial (”Keisarilliset”). Tamrielin roduista lähimpänä ihmistä, kotoisin Cyrodiilista. He ovat puheliaita ja hyviä käymään kauppaa. Keisarilliset sopivat taistelijoiksi. He osaavat käyttää miekkaa ja raskasta panssaria taistelussa.
Khajiitit. Elsweyristä kotoisin olevia kissaihmisiä. Argonialaisten tavoin Khajiitit ovat olleet orjia. Khajiitit sopivat hyvin varkaiksi ja ovat myös hyviä paljain nyrkein taistelussa.
Nordit. Pohjoisen Skyrimistä kotoisin olevia raskastekoisia barbaareja. He kestävät hyvin kylmää ja ovat erikoistuneet käyttämään voimaansa taisteluissa. Nordeista saa hyviä sotilaita. He käyttävät raskaita panssareita, kirveitä, nuijia, miekkoja ja käsiään taisteluissa.
Orsimer tai Örkit (Orcs). Nämä vihreäihoiset olennot inhosivat ennen kaikkia muita lajeja, mutta hitaasti oppivat hyväksymään näiden läsnäolon. Ihmiset yleensä pitävät heitä julmina, mutta oikeasti örkit ylläpitävät tasa-arvoa sukupuolesta riippumatta. Örkistä saa hyvän taistelijan, joka käyttää nuijia ja raskaita haarniskoita.
Redguard (”Punavartijat”). Hammerfellistä kotoisin olevia tummaihoisia ihmisiä. Redguardeja ei halveksita, vaan he elävät sovussa Imperialien kanssa. Redguardit ovat yleensä nopeita taistelijoita, jotka käyttävät miekkoja ja nuijia sekä juoksevat lujaa.
Tarina

Oblivionin tapahtumat sijoittuvat Nirnin kuvitteelliseen fantasiamaailmaan, Tamrielin mantereelle jolla sijaitsee Imperiumi. Varsinainen pelialue kattaa Cyrodiilin provinssin, mutta suuri osa ajasta vietetään myös daedraprinssi Mehrunes Dagonin hallitsemassa Deadlands-valtakunnassa, joka on osa Oblivioniksi kutsuttua ulottuvuutta.
Tarina käsittelee keisari Uriel Septim VII:n salamurhaa, jonka takana on Daedraprinssi Mehrunes Dagonia palvova Mythic Dawn -kultti. Murha johtaa tarinan selittämistä syistä toisesta ulottuvuudesta tulvivien paholaismaisten olentojen invaasioon, jonka päättäminen lankeaa pelaajan harteille. Oblivion on näiden paholaismaisten Daedrojen koti.
Kehitys

Poiketen aiemmista osista kaikki pelin keskustelut ovat ääninäyteltyjä, ja näyttelijäkaartista löytyy muun muassa Patrick Stewart, Sean Bean ja Lynda Carter.
Lisäosat ja laajennukset > The Elder Scrolls IV: Shivering Isles

Oblivionille julkaistiin ensimmäinen virallinen lisälevy, The Elder Scrolls IV: Shivering Isles, 26. maaliskuuta 2007. Pelin tapahtumat sijoittuvat Oblivionin ulottuvuudessa sijaitsevaan ja hulluudenjumala Sheogorathin hallitsemaan Shivering Islesin valtakuntaan. Pelin julkaisija lupaa lisälevyn tuovan noin 30 tuntia lisää pelattavaa.
Windows-versiota myydään kaupoissa, mutta Xbox 360 -versio on ladattavissa Xbox Livestä ja myös Elder Scrolls IV: Oblivion the Game Of the Year -paketissa.
Lisäosat ja laajennukset > The Elder Scrolls IV: Knights of the Nine

Pelille julkaistiin ensimmäinen laajennuspaketti, The Elder Scrolls IV: Knights of the Nine, joulukuussa 2006. Se ei ole täysverinen lisäosa, mutta sisältää muun muassa uuden pelattavan killan, Knights of the Ninen, joka on hyviä tekoja puolustava ritarikunta. Lisäksi mukana tulevat kaikki pienet parannukset, laajennukset ja päivitykset mitä peliin on laajennuspaketin julkaisuun mennessä virallisilta julkaisijoilta ilmestynyt. Niitä ovat Horse Armor, The Orrery, Wizard’s Tower, Vile Lair, Thieves Den, Mehrunes’ Razor ja Spell Tomes. Pelin julkaisija lupaa laajennuspaketin tuovan noin 20 tuntia lisää pelattavaa.
Windows-version voi ostaa joko kaupan hyllyltä (mukana tulevat edellä mainitut pienet lisäosat) tai ladata alennettuun hintaan The Elder Scrollsin verkkosivuilta ilman muita lisäosia. Xbox 360 -version voi ostaa Xbox Live Marketplacesta tai Elder Scrolls IV: Oblivion the Game Of the Year -paketin, jossa mukana myös lisäosa Shivering Isles. PlayStation 3 -versio sisältää laajennuksen jo valmiiksi.
Lisäosat ja laajennukset > Fighter’s Stronghold

Fighter’s Stronghold julkaistiin 15. lokakuuta 2007. Lisäosan sai ladata ilmaiseksi ja pelata viikon ajan, kunnes se muuttui maksulliseksi. Uusi lisäosa sijoittuu läntisellä puolella Chorrolia olevaan Battlehorn-linnaan. Linnassa on makuuhuoneet, valtavat ruokasalit, viinikellarit, suuri aula jne. Pelaaja voi muokata linnan sisustuksia ja tutkia mystisiä kellareita. Ensin pelaajan tarvitsee vallata linna takaisin rosvoilta (maraudereilta), jonka jälkeen pelaaja pääsee Battlehorn-linnan herraksi. Battlehorn-linnaa pitää puolustaa vihollisilta, mutta pelaaja voi värvätä avukseen True Horn -ritareita puolustamaan linnaa.
Ääninäyttelijät

| 0 | 1 | 2 |
| --- | --- | --- |
|   Sean Bean   | … |   Keisari Martin Septim   |
|   Lynda Carter   | … |   Nais-nordit / Nais-örkit   |
|   Terence Stamp   | … |   Mankar Camoran   |
|   Patrick Stewart   | … |  Keisari Uriel Septim VII   |
Vastaanotto

Vaikka Oblivion saikin medialta poikkeuksellisen lämpimän vastaanoton, kaikki sen muutokset eivät ole kuitenkaan olleet pelisarjan fanien mieleen. Rankkaa kritiikkiä ovat saaneet osaksensa muun muassa uudistettu käyttöliittymä, vähäinen dialogin määrä, pieni pelialue, vähennetty taitojen määrä ja tehtävien päämäärien luokse johdatteleva kompassi. Suurinta kritiikkiä on kuitenkin aiheuttanut kaiken pelimaailman sisällön sitominen pelaajahahmon tasoon, eli skaalautuminen, mikä estää pelaajaa kohtaamasta liian vaarallisia vastustajia tai löytämästä liian hyviä esineitä ennen aikojansa, mutta hukuttaa pelaajan niihin kun vaadittu taso on saavutettu. Ongelmaa tosin voi korjata modeilla.
Modaus

Oblivionin Windows-versioon voi halutessaan ladata Bethesdan ilmaisen The Elder Scrolls Construction Set -ohjelmiston, jolla kuka tahansa voi muokata peliä mieleisekseen. Useimmat modit tekevät vain pieniä muutoksia, usein korjaten bugeja tai muuttaen pelimekaniikkaa, mutta suosituimmat tekevät mittavia muutoksia pelin sääntöihin ja käyttäytymiseen. Vaikka Bethesda ei itse olekaan julkaissut tarvittavia työkaluja niiden lisäämiseen, saatavilla on myös huomattava määrä uusia aseita, haarniskoja ja vastustajia. Käynnissä on myös muutamia suuria ja kunnianhimoisia projekteja, joista yksi on Tamriel Rebuilt, jonka ensimmäisenä tavoitteena on lisätä Oblivioniin Hammerfellin provinssi. Suurimpia modisivustoja ovat TesNexus.com, PlanetElderScrolls ja ElderScrolls Filefront.
Modaus > Nehrim: At Fate’s Edge

Nehrim: At Fate’s Edge on saksalaisen SureAI:n kehittämä laaja Oblivion-modi, jonka saksankielinen versio julkaistiin 9. kesäkuuta 2010. Myöhemmin modi käännettiin ääninäyttelyä lukuun ottamatta englannin kielelle 11. syyskuuta 2010. Nehrim ei pohjaudu Oblivionin maailmaan, vaan on täysin oma pelinsä. Siinä on valittavana kolme eri rotua:
Alemanne, Nehrimin vallitseva rotu, joka on verrattavissa Oblivionin Imperial-rotuun,
Normanne, laajalle levinnyt vähemmistörotu, joka on verrattavissa Nord-rotuun,
Half-Aeterna, Oblivionin haltiarotuihin verrattavissa olevia puolihaltioita, joita vainotaan heidän taikavoimiensa takia.
Mod DB valitsi Nehrimin parhaimmaksi yksinpelimodiksi vuonna 2010. Myös PC Gamer US valitsi sen vuoden 2010 parhaimmaksi modiksi. Modi on ladattavissa ilmaiseksi sen kotisivuilta.
Aiheesta muualla

The Elder Scrolls IV: Oblivion MobyGamesissa (englanniksi)
The Elder Scrolls IV: Oblivion Internet Movie Databasessa (englanniksi)
The Elder Scrolls -pelisarjan viralliset kotisivut (englanniksi)
The Elder Scrolls Construction Set wiki (Arkistoitu – Internet Archive) (englanniksi)
The Elder Scrolls wiki (englanniksi)
| --- | --- |
Pääsarjan pelit:   Arena  Daggerfall  Morrowind Tribunal  Bloodmoon  Oblivion Knights of the Nine  Shivering Isles  Skyrim Dawnguard  Hearthfire  Dragonborn 
Spin-offit:   Battlespire  Redguard  Travels  Online  Legends  Blades 
Kirjat:   The Infernal City  Lord of Souls 
Universumi:  Rodut
Muuta:   Bethesda Softworks  The Elder Scrolls Construction Set 
Pelin ympäristöissä on pyritty realistisuuteen.
E. Y. Pehkonen

| Eero Yrjö Pehkonen |
| --- | --- |
 Maaherra E.Y.Pehkonen puhumassa Oulussa sodan aikana syyskuussa 1943.
Maataloustoimituskunnan apulaispäällikkö
 Svinhufvudin itsenäisyyssenaatti 27.11.1917–27.5.1918 Paasikiven senaatti 28.5.1918–17.8.1918  
Maatalousministeri
 Erichin hallitus 15.3.1920–9.4.1921  
Edeltäjä:  Kyösti Kallio
Seuraaja:  Kyösti Kallio
Kansanedustaja
 1914–1918  
Ryhmä/puolue:  Maalaisliiton eduskuntaryhmä
Vaalipiiri:  Kuopion läänin läntinen vaalipiiri
Henkilötiedot
Syntynyt: 28. toukokuuta 1882 Liminka
Kuollut: 27. helmikuuta 1949 (66 vuotta) Oulu
Arvonimi: valtioneuvos (1948)
Tiedot
Puolue:  Maalaisliitto
Koulutus:  agronomi (1905)
Eero Yrjö (E. Y.) Pehkonen (28. toukokuuta 1882 Liminka – 27. helmikuuta 1949 Oulu) oli suomalainen maalaisliittolainen poliitikko, niin sanotun itsenäisyyssenaatin jäsen ja Oulun läänin maaherra 1925–1948. Hän sai valtioneuvoksen arvonimen 1948.
Henkilötiedot

Pehkosen vanhemmat olivat maanviljelijä Juho Pehkonen ja Maria Kaakinen. Vuonna 1911 hän avioitui Saimi Kosken (9.10.1881 Kuopio – 12.3.1949 Oulu) kanssa. Pehkonen suoritti ylioppilastutkinnon 1902 Oulun lyseosta, keskeytyneiden yliopisto-opintojen jälkeen hän opiskeli Mustialan maanviljelysopistossa agronomiksi 1905, ennen korkeimman maataloudellisen opetuksen siirtymistä Helsingin yliopistoon. Henkilökohtaisesti raskas isku oli ainoan lapsen, diplomi-insinööri, paperitehtaan insinööri ja reservin luutnantti Ossi Pehkosen (s. 1912) kaatuminen talvisodassa 1940. Asevelvollisuutensa 1932–1933 suorittanut Ossi Pehkonen kuoli 1./JR19:n komppanianpäällikkönä 9. maaliskuuta 1940 Terenttilässä.
Ammatillinen ja poliittinen toiminta ennen maaherrakautta

Opintojensa jälkeen Pehkonen toimi Peltosalmen maanviljelyskoulun opettajana Iisalmessa 1905–1907 ja Kuopion maanviljelysseuran sihteerinä ja konsulenttina 1907–1918. Suomen maatalousseurojen keskusliiton sihteeri v. 1917. Opintomatkat Skandinaviaan hän oli suorittanut vuosina 1913 ja 1914. Eduskuntaan hänet valittiin 1914 ja 1917 maalaisliiton listalla Kuopion läänin läntisestä vaalipiiristä. Hän toimi Svinhufvudin itsenäisyyssenaatissa maataloustoimituskunnan apulaispäällikkönä 27. marraskuuta 1917 ja edelleen Paasikiven senaatissa 17. elokuuta 1918 asti samassa tehtävässä. Pehkosen samoin kuin maalaisliittolaisen puoluetoverin Kyösti Kallion eron syynä Paasikiven senaatista oli kiista valtiomuodosta. Maalaisliittolaiset kannattivat ehdottomasti tasavaltaista valtiomuotoa, kun taas keisarilliseen Saksaan liittoutumisen myötä oikeistopuolueet olivat kääntyneet kuningasvallan suuntaan. E. Y. Pehkonen toimi vielä 1920–1921 Erichin hallituksessa vuoden verran maatalousministerinä.
Pehkonen toimi syksystä 1918 Jokioisten kartanon hoitokunnan jäsenenä ja toimitusjohtajana aina vuoteen 1925. Maataloustuottajien keskusliiton valtuuskunnan puheenjohtajana hän toimi 1929−1949, Oulun läänin talousseuran puheenjohtajana 1926−1948 sekä Pohjois-Savon meijeriliiton ja Pohjois-Savon hevosliiton sihteerinä eri aikoina, Kuopion karjanmyyntiosuuskunnan jäsenenä ja puheenjohtajana sekä Kuopion kotiteollisuusyhdistyksen sihteerinä. Pehkonen toimi myös Oulun lyseon vanhempainneuvoston puheenjohtajana sekä Suomen Punaisen Ristin neuvoston jäsenenä v. 1940.
Pehkonen oli Maataloushallituksen ja sen alaisten laitosten uudelleen järjestämiskomiteassa 1917–1919. Pehkosen keskeisin tehtävä v. 1917 oli valmistella esitys torpparivapautuslaiksi. Lakiesitys tuotiin eduskuntaan v. 1918 alussa eikä se ennättänyt ratkaiseviin käsittelyihin ennen sisällissotaa. Sodan jälkeen kesällä 1918 lakiesitys lievennettynä hyväksyttiin.
Pehkonen Oulun läänin maaherrana

Pehkonen valittiin Oulun läänin maaherraksi 1925, mitä tehtävää hän hoiti 23 vuotta 17. joulukuuta 1948 asti. Toiminta oli merkittävää laajassa läänissä johon kuului Lappi vuoteen 1938 saakka. Pehkonen vaikutti maaherrana ollessaan muun muassa Pohjois-Pohjanmaan maakuntaliiton perustamisen hyväksi ja toimi hallituksen puheenjohtajana vuosina 1931–1949 liiton perustamisesta lähtien. Maakunta oli laaja, käsittäen vuoteen 1938 saakka myös Lapin alueen, jolloin Lapin läänin perustettiin.
Maaherrakautenaankin Pehkonen oli pariin kertaan ehdokkaana hallituksen muodostajaksi. Maaliskuussa 1937 presidentti Kyösti Kallion astuessa virkaansa Pehkonen toimi hallituksen muodostajaehdokkaana. Häntä ei kuitenkaan hyväksytty pääministeriksi maalaisliiton ja sosiaalidemokraattien punamultayhteistyöhallitukseen, vaan pääministeriksi valittiin kompromissina metsähallituksen ylijohtaja Aimo Cajander Vuoden 1940 lopulla Pehkonen oli jälleen pääministeriehdokkaana, tällä kertaa presidentti Rytin esityksestä. Pehkonen ei kuitenkaan onnistunut muodostamaan hallitusta eräiden vasemmistolaisten vastustuksen vuoksi. Hallituksen muodosti sittemmin pankinjohtaja Jukka Rangell. Kun edesmenneelle presidentti Kalliolle etsittiin seuraajaa, Pehkosen nimi oli vahvasti esillä.
Pehkosen merkittävien ansioiden johdosta presidentti Paasikivi myönsi hänelle joulukuussa 1948 itsenäisessä Suomessa harvinaisen valtioneuvoksen arvon. Kuvanveistäjä Sakari Matinlaurin tekemä Pehkosen muistomerkki paljastettiin Limingassa Pehkosen 100-vuotispäivänä 1982.
Julkaisuja

Kuopion maamiesseuran toiminta vuosina 1861–1911, Kuopio 1911
Taloudelliset olot Pohjois-Suomessa sekä eräitä ehdotuksia toimenpiteiksi niiden parantamista varten, Oulu 1928
Teijo Kankaanpää

Teijo Kankaanpää (s. 4. joulukuuta 1975) on suomalainen uransa lopettanut pesäpalloilija. Kankaanpää pelasi Superpesiksessä kaudet 1996-2006. Kankaanpään edustamat seurat olivat Sievin Sisu, Haapajärven Pesä-Kiilat, Seinäjoen Maila-Jussit, Pattijoen Urheilijat ja Nurmon Jymy. Kankaanpää saavutti urallaan kaksi SM-hopeamitalia: Pattijoen Urheilijoissa 2002 ja Nurmon Jymyssä 2005. Kankaanpää pelasi urallaan kaksi Itä-Länsi-ottelua vuosina 2004 ja 2005. Hän pelasi ulkopelissä polttolinjassa ja sisäpelissä vaihtajana. Kankaanpää pelasi urallaan 250 Superpesiksen runkosarjaottelua joissa löi 17 kunnaria ja 46 tavallista juoksua, toi 235 juoksua ja keräsi  936 kärkilyöntiä. 52 pelaamassaan pudotuspeliottelussa Kankaanpää löi neljä kunnaria ja yhdeksän tavallista juoksua toi 57 juoksua ja keräsi 202 kärkilyöntiä.
B. H. Päivänsalo

B. H. Päivänsalo vuonna 1899
Bror Hannes (B. H.) Päivänsalo (vuoteen 1906 Helander; 1. tammikuuta 1875 Turku – 23. elokuuta 1933) oli suomalainen pappi, kansanedustaja ja kirjailija sekä v. 1926 perustetun  Suomen sisälähetysliiton perustaja.